stanford-oval/wikipedia huggingface dataset:
ยูงาวาระ
เมืองพี่น้อง

- ชุงจู จังหวัดชุงช็องเหนือ สาธารณรัฐเกาหลี
- มิฮาระ จังหวัดฮิโรชิมะ ประเทศญี่ปุ่น
- พอร์ตสตีเฟนส์ รัฐนิวเซาท์เวลส์ ประเทศออสเตรเลีย
บุคคลที่มีชื่อเสียง

ทาอิจิ ยามาดะ (ญี่ปุ่น: 山田 太一; โรมาจิ: Yamada Taichi) - ผู้เขียนบทภาพยนตร์
จุงโงะ โคโนะ (ญี่ปุ่น: 河野 淳吾; โรมาจิ: Kono Jungo) - นักฟุตบอลอาชีพ
ยูกิยะ อามาโนะ (ญี่ปุ่น: 天野 之弥; โรมาจิ: Amano Yukiya) - นักการทูต, ผู้อำนวยการ IAEA
มารูเท สึรูเน็ง (ญี่ปุ่น: ツルネン・マルテイ หรือ 弦念 丸呈; โรมาจิ: Tsurunen Marutei) - อดีตสมาชิกสภาสูงชาวตะวันตกคนแรกที่ดำรงตำแหน่งทางการเมืองในญี่ปุ่น
แหล่งข้อมูลอื่น

เว็บไซต์ทางการ (ญี่ปุ่น)
yugawara-resort
รักพิมพ์

| --- | --- |
โลโก้สำนักรักพิมพ์
ประเภท: สิ่งพิมพ์
อุตสาหกรรม: หนังสือการ์ตูน
รูปแบบ: บริษัทจำกัด
ก่อตั้ง: 2 มีนาคม พ.ศ. 2549
สำนักงานใหญ่: เลขที่ 62/172 หมู่ที่ 3 ตำบลวัดชลอ อำเภอบางกรวย นนทบุรี 11130
บุคลากรหลัก: ศักดิ์นรินทร์ ศรีเสริมสิน (ประธาน)
เว็บไซต์: luckpim.com
รักพิมพ์ หรือ บริษัทรักพิมพ์ พับลิชชิ่ง จำกัด เป็นสำนักพิมพ์ไทย ที่ตีพิมพ์และจัดจำหน่ายหนังสือการ์ตูนญี่ปุ่น ในรูปแบบแปลเป็นฉบับภาษาไทยที่ถูกลิขสิทธิ์จากสำนักพิมพ์ญี่ปุ่นและเป็นสำนักพิมพ์แรกที่ใช้กระดาษถนอมสายตาพิมพ์เป็นหนังสือการ์ตูน
ประวัติ

สำนักพิมพ์รักพิมพ์ เปิดตัวด้วยหนังสือการ์ตูนไทยที่มีชื่อว่า Season Comic SUMMER 2007 วางจำหน่ายเมื่อวันที่ 7 มีนาคม พ.ศ. 2550 ก่อนที่จะมีผลงานลิขสิทธิ์ถูกต้องจากประเทศญี่ปุ่นเรื่องแรก คือ แก๊งอลวล ศึกอลเวง-NAOZARI DUNGEON-1 (บทจักรวรรดิ์แห่งรุ่งอรุณ) (ลิขสิทธิ์ของ JIVE ltd.) ตามมา ในวันที่ 9 พฤษภาคม พ.ศ. 2550 และผลงานนวนิยายแปลเรื่องแรกคือ School Days-เธอ ฉัน ในวันฟ้าคราม- (ลิขสิทธิ์ JIVE ltd.) ซึ่งเป็นเรื่องที่ทำให้สำนักพิมพ์เป็นที่รู้จักมากขึ้น
ในวันที่ 3 ธันวาคม พ.ศ. 2551 สำนักพิมพ์ได้วางจำหน่ายนิตยสารการ์ตูนรายเดือน Comic 8-Alive นิตยสารการ์ตูนฉบับแรกของสำนักพิมพ์ ที่ได้รับลิขสิทธิ์ถูกต้องจากหนังสือ Monthly Comic Alive ในเครือ MEDIA FACTORY,INC. ประเทศญี่ปุ่น ในลงตีพิมพ์การ์ตูนจำนวน 8 เรื่อง ได้แก่ อสูรรับใช้ของยาย 0 สนิท, อสูรรับใช้ของยาย 0 สนิท-บทนอกตำนาน-การผจญภัยของทาบาสะ, โรงเรียนนักฆ่า, ภูตดาบสยบมาร, ปฏิบัติการ! เมี้ยวข้ามจักรวาล, อลวนมนต์ปุยปุย, ผู้พิทักษ์สลับขั้วและสะดุดรักคุณภูต โดยนิตยสารนั้นวางจำหน่ายทุกวันศุกร์แรกของเดือน จนกระทั่งวางจำหน่ายเล่มสุดท้ายในเดือนกรกฎาคม พ.ศ. 2556
แหล่งข้อมูลอื่น

เว็บไซต์อย่างเป็นทางการ
วัดสะตือ

วัดสะตือ อาจหมายถึง
วัดสะตือ จังหวัดพระนครศรีอยุธยา
วัดสะตือ จังหวัดสระบุรี
วัดสองพี่น้อง (จังหวัดสุพรรณบุรี)

| วัดสองพี่น้อง |
| --- | --- |

ที่ตั้ง: ตำบลต้นตาล อำเภอสองพี่น้อง จังหวัดสุพรรณบุรี
ประเภท: พระอารามหลวงชั้นตรีชนิดสามัญ
นิกาย: มหานิกาย
 สถานีย่อยพระพุทธศาสนา
วัดสองพี่น้อง เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลต้นตาล อำเภอสองพี่น้อง จังหวัดสุพรรณบุรี มีที่ดินตั้งวัด 39 ไร่ 2 งาน  ปัจจุบัน พระปริยัติวรคุณ (สมชาย ทตฺตชีโว) เป็นเจ้าอาวาส
วัดสองพี่น้องตั้งวัดเมื่อ พ.ศ. 2212 ในรัชสมัยของสมเด็จพระนารายณ์มหาราช สันนิษฐานว่าพระพิรอดหรือขรัวตาคง ได้ตั้งวัดสองพี่น้องขึ้น คำว่า "สองพี่น้อง" มาจาก "คลองสองพี่น้อง" ซึ่งเป็นคลองที่มีช้างสองเชือกเดินย่ำเป็นที่ลุ่ม มีการเอ่ยถึงวัดนี้ในจารึกเจ้าแม่ดุสิต พูดถึงอาจารย์พิรอดหรืออาจารย์คง ซึ่งต่อมาสมเด็จพระนารายณ์มหาราช ทรงนิมนต์ไปอยู่กรุงศรีอยุธยา จากหลักฐานทางโบราณวัตถุ พบแผ่นจารึกลานเงินลานทองถูกค้นพบเมื่อครั้งบูรณะซ่อมแซมเจดีย์ 3 องค์ เมื่อ พ.ศ. 2536 เนื้อความในจารึกทำให้ทราบว่าผู้สร้างเจดีย์ 3 องค์ คือ เจ้าสามอู วัดสองพี่น้องได้รับพระราชทานวิสุงคามสีมาเมื่อ พ.ศ. 2470 ยกฐานะเป็นพระอารามหลวง เมื่อวันที่ 29 พฤษภาคม พ.ศ. 2555
อาคารเสนาสนะที่สำคัญ ได้แก่ พระอุโบสถกว้าง 8.02 เมตร ยาว 19.08 เมตร ศิลปะอยุธยาตอนปลาย หลังคามุงกระเบื้องขึ้นลายมีช่อฟ้าใบระกา หน้าบันเป็นไม้แกะสลักบูรณะเพิ่มเติม เมื่อ พ.ศ. 2543 วิหารพระพุทธไสยาสน์ กว้าง 6.5 เมตร ยาว 19.08 เมตร หน้าบันมีขนาดใหญ่ ปูชนียวัตถุที่สำคัญ ได้แก่ พระประธานในพระอุโบสถ เป็นพระพุทธรูปปางสะดุ้งมาร ขนาดหน้าตักกว้าง 1.30 เมตร พระพุทธรูปปางไสยาสน์ (พระนอนใหญ่) ศิลปะสมัยอยุธยาตอนปลาย พระเจ้าปิดเคราะห์ เป็นพระพุทธรูปสำริดสีทอง นั่งขัดสมาธิแบบเข่าซ้อน เข่าเป็นรูปสี่เหลี่ยมสูง 1.22 เมตร กว้าง 96 เซนติเมตร และพระพุทธรูปปางไสยาสน์ ศิลปะสมัยอยุธยาตอนปลาย กว้าง 1.80 เมตรยาว 10.05 เมตร
วัดประชาศรัทธาธรรม (กรุงเทพมหานคร)

| วัดประชาศรัทธาธรรม |
| --- | --- |


ชื่อสามัญ: วัดประชาศรัทธาธรรม, วัดเสาหิน
ที่ตั้ง: แขวงวงศ์สว่าง เขตบางซื่อ กรุงเทพมหานคร
ประเภท: วัดราษฎร์
นิกาย: มหานิกาย
เจ้าอาวาส: พระครูธีรปัญญากร (สมัย)
 สถานีย่อยพระพุทธศาสนา
วัดประชาศรัทธาธรรม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงวงศ์สว่าง เขตบางซื่อ กรุงเทพมหานคร มีที่ดินตั้งวัดเนื้อที่ 9 ไร่ 1 งาน 93 ตารางวา ที่ธรณีสงฆ์จำนวน 1 แปลง เนื้อที่ 48 ตารางวา
สันนิษฐานว่าสร้างวัดประชาศรัทธาธรรมราว พ.ศ. 2411 ระยะใกล้เคียงกับวัดหลวงและวัดน้อย (วัดมัชฌันติการาม) ซึ่งอยู่ไม่ห่างไกลกัน ที่สร้างขึ้นในสมัยพระบาทสมเด็จพระจอมเกล้าเจ้าอยู่หัว โดยมีเจ้าจอมสร้างขึ้นแล้วพระราชทานว่า วัดเสาหิน เนื่องจากมีเสาหินตั้งอยู่ก่อนแล้วจำนวนสองเสา เข้าใจว่าคงเป็นเสาที่ปักไว้ตั้งแต่สมัยอยุธยาในรัชกาลของพระเจ้าอู่ทอง ปัจจุบันเสาหินนี้ยังมีอยู่พร้อมกับได้สร้างศาลพระเจ้าอู่ทองให้เห็นเป็นอนุสรณ์อีกด้วย ต่อมาเมื่อ พ.ศ. 2487 เปลี่ยนชื่อวัดมาเป็น "วัดประชาศรัทธาธรรม" แต่ประชาชนก็ยังเรียก "วัดเสาหิน" กันอยู่บ้าง วัดได้รับพระราชทานวิสุงคามสีมาเมื่อประมาณ พ.ศ. 2411 เขตวิสุงคามสีมากว้าง 21 เมตร ยาว 31 เมตร ทางด้านการศึกษา วัดได้เปิดสอนโรงเรียนพระปริยัติธรรมตั้งแต่ พ.ศ. 2503
อาคารและเสนาสนะ ได้แก่ อุโบสถกว้าง 7 เมตร ยาว 18 เมตร สร้างเมื่อ พ.ศ. 2502 กุฏิสงฆ์จำนวน 9 หลัง เป็นอาคารทรงไทยสมัยใหม่ หอสวดมนต์กว้าง 12 เมตร ยาว 15 เมตร สร้างเมื่อ พ.ศ. 2489 ศาลาการเปรียญกว้าง 17 เมตร ยาว 35 เมตร สร้างเมื่อ พ.ศ. 2523 อาคารเรียนพระปริยัติธรรม และฌาปนสถาน ปูชนียวัตถุ ได้แก่ พระสังกัจจายน์ พระพุทธโสธรจำลอง ท้าวอู่ทอง และเสาหิน 2 เสา เป็นศิลาแลง ตั้งอยู่หน้าศาลเจ้าท้าวอู่ทอง มีมาก่อนการสร้างวัด
รายนามเจ้าอาวาส

พระอธิการช้าง พ.ศ. 2457–2468
พระอธิการทองอยู่ พ.ศ. 2468–2483
พระครูนวกรรมโกศล พ.ศ. 2484–
พระครูธีรปัญญากร (สมัย)
วัดสะพาน (เขตตลิ่งชัน)

| วัดสะพาน |
| --- | --- |


ชื่อสามัญ: วัดสะพาน, วัดตะพาน
ที่ตั้ง: เลขที่ 38 ถนนปากน้ำกระโจมทอง แขวงบางพรม เขตตลิ่งชัน กรุงเทพมหานคร 10170
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดสะพาน เป็นวัดราษฎร์สังกัดคณะสงฆ์มหานิกาย ตั้งอยู่ริมคลองบางน้อย ในแขวงบางพรม เขตตลิ่งชัน กรุงเทพมหานคร วัดมีตลาดน้ำวัดสะพานตั้งอยู่ภายในวัด
วัดสะพานตั้งเป็นวัดเมื่อปี พ.ศ. 2320 ได้รับพระราชทานวิสุงคามสีมาเมื่อวันที่ 14 สิงหาคม พ.ศ. 2551 เดิมเรียกว่า วัดตะพาน กล่าวกันว่าเป็นวัดโบราณตั้งแต่สมัยกรุงศรีอยุธยา อายุสมัยน่าจะอยุธยาจากการค้นพบพระพุทธรูปหินทรายและพระพุทธรูป 3 องค์ คือ หลวงพ่อโต หลวงพ่อกลาง และหลวงพ่อดำ
แต่เดิมมีวิหารขนาดย่อม 3 หลังเรียงกัน หันหลังให้คลอง ต่อมาวิหารทรุดโทรมจึงสร้างพระวิหารโถงแทน ณ ตำแหน่งพระวิหาร 3 หลังเดิม โดยย้ายพระพุทธรูปหินทรายขาวและแดงและชิ้นส่วนพระพุทธรูปหินทรายจำนวนมากมาอยู่ในวิหารโถง รอบวิหารยังเห็นร่องรอยกำแพงแก้วเดิม อุโบสถหลังใหม่มีมูลค่าก่อสร้างประมาณ 30 ล้านบาท
วัดราษฎร์วัฒนาราม

| วัดราษฎร์วัฒนาราม |
| --- | --- |

ชื่อสามัญ: วัดราษฎร์วัฒนาราม, วัดใหม่ยายเกลียว
ที่ตั้ง: ตำบลนางลี่ อำเภออัมพวา จังหวัดสมุทรสงคราม
ประเภท: วัดราษฎร์
นิกาย: มหานิกาย
เจ้าอาวาส: พระใบฎีกา กำพร้า อตฺตโนนาโถ
 สถานีย่อยพระพุทธศาสนา
วัดราษฎร์วัฒนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนางลี่ อำเภออัมพวา จังหวัดสมุทรสงคราม ปัจจุบันมีพระใบฎีกา กำพร้า อตฺตโนนาโถ	เป็นเจ้าอาวาส
วัดราษฎร์วัฒนาราม เดิมชื่อ วัดใหม่ยายเกลียว ตามชื่อยายเกลียวนผู้อุทิศที่ดินให้สร้างวัด เนื้อที่ 8 ไร่ 13 ตารางวา ต่อมาได้บวชเป็นชีอยู่ที่วัดนี้ ที่หน้าอุโบสถมีตึกหลังเล็ก ๆ มีรูปปั้นของแม่ชีผู้นี้ เป็นอนุสรณ์อยู่ ที่วัดนี้จึงมีสำนักอุบาสิกาอยู่ด้วย อยู่ด้านหลังวัดห่างออกไป ผู้เริ่มสร้างวัดคือ พระครูสมุทรพัฒนคุณ (สวน สทาวโร) เจ้าอาวาสรูปแรก ท่าน ได้สร้างอุโบสถพร้อมพระพุทธรูปประจำอุโบสถไว้ หลังจากนั้น ประชาชนให้ความร่วมมือ ร่วมกันซื้อที่ดินถวายให้วัดอีก ปัจจุบันวัดจึงมีบริเวณกว้างถึง 22 ไร่เศษ ภายในวัดยังมีโรงเรียนประถมศึกษา ซึ่งเจ้าอาวาสรูปแรกเป็นผู้วางรากฐานอันมั่นคงให้แก่วัด จากข้อมูลกรมการศาสนา วัดตั้งเมื่อ พ.ศ. 2522 วัดได้รับพระราชทานวิสุงคามสีมา เมื่อ พ.ศ. 2526
สิ่งสำคัญได้แก่ พระประธานในอุโบสถสร้างมาพร้อมกับวัด เป็นพระพุทธรูปทองเหลืองปางสมาธิ และกุฏิสงฆ์ทรงไทย
วัดสะพานเลือก

| วัดสะพานเลือก |
| --- | --- |
พระพุทธไสยาสน์ วัดสะพานเลือก

ที่ตั้ง: ตำบลทุ่งเบญจา อำเภอท่าใหม่ จังหวัดจันทบุรี
ประเภท: วัดราษฎร์
นิกาย: มหานิกาย
พระพุทธรูปสำคัญ: พระพุทธไสยาสน์
เจ้าอาวาส: พระอาจารย์สุทับ สุเมโธ
 สถานีย่อยพระพุทธศาสนา
วัดสะพานเลือก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งเบญจา อำเภอท่าใหม่ จังหวัดจันทบุรี ปัจจุบันพระอาจารย์สุทับ สุเมโธ เป็นเจ้าอาวาส
วัดสะพานเลือกตั้งวัดเมื่อวันที่ 25 กุมภาพันธ์ พ.ศ. 2536 ได้รับพระราชทานวิสุงคามสีมาเมื่อวันที่ 29 พฤศจิกายน พ.ศ. 2527 มีเจ้าอาวาสรูปแรกคือ หลวงพ่อประสงค์ จันทสุวัณโณ ซึ่งมรณภาพเมื่อ พ.ศ. 2527 ท่านได้ทำสังฆทานแก้กรรมช่วยชีวิตคนทั่วไปเป็นจำนวนมากและได้รวบรวมเงิน ค่าสังฆทาน มาสร้างวัตถุทางศาสนานับราคาเป็นร้อยล้านบาท นำมาสร้างอุโบสถ วิหาร และพระพุทธไสยาสน์องค์ใหญ่
ภายในวัดประดิษฐานพระพุทธไสยาสน์ (พระนอน) ซึ่งถือว่ามีความสูงยาวที่สุดในประเทศไทยและในโลก อยู่ภายในวิหารขนาดใหญ่ และมีภาพจิตรกรรมเป็นเรื่องราวพุทธประวัติ สำหรับพระพุทธไสยาสน์องค์นี้เริ่มสร้างเมื่อ พ.ศ. 2540–2547 มีความยาว 56 เมตร เท่ากับบทพุทธคุณ (อิติปิโส) ซึ่งมี 56 พยางค์ มีความสูงจากฐาน 16 เมตร (ความหมายคือ 16 ชั้นฟ้า) ใช้งบประมาณ 90 ล้านบาท เป็นพระประจำวันของผู้ที่เกิดวันอังคาร
รักปรุงรส

| รักปรุงรส |
| --- | --- |
ประเภท: โรแมนติก คอมเมดี้
สร้างโดย: บริษัท เฮาส์ ออฟ มรรค จำกัด
เขียนโดย: บทประพันธ์ : ดอกแก้ว   บทโทรทศน์ : จอมใจ,ชัยรัตน์
กำกับโดย: ภูมิภัทร สังวาลย์วรกุล
แสดงนำ: ณทรรศชัย จรัสมาส อังคณา วรรัตนาชัย สันติราษฎร์ กุลนพเกียรติ ปริตา ไชยรักษ์ ณัฐชนน ภูวนนท์ กัญญารัตน์ พงศ์กัมปนาท
ผู้ประพันธ์ดนตรีแก่นเรื่อง: เพลง อบความฝัน ขับร้องโดย พละ ธนพล
ดนตรีแก่นเรื่องเปิด: เพลง อบความฝัน ขับร้องโดย พละ ธนพล
ดนตรีแก่นเรื่องปิด: เพลง อบความฝัน ขับร้องโดย พละ ธนพล
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 18
การผลิต
ผู้อำนวยการผลิต: สันติสุข พรหมศิริ
สถานที่ถ่ายทำ: ไทย
ความยาวตอน: 60 นาที
ออกอากาศ
เครือข่าย: สถานีโทรทัศน์สีกองทัพบกช่อง 7
ออกอากาศ: 1 กรกฎาคม พ.ศ. 2561 – 1 กันยายน พ.ศ. 2561
รักปรุงรสเป็นละครโทรทัศน์และเป็นละครซิทคอมอารมณ์ดี เป็นละครแนวโรแมนติก, คอมเมดี้ออกอากาศเป็นละครโทรทัศน์ครั้งแรกเมื่อในปี พ.ศ. 2561ออกอากาศทางสถานีโทรทัศน์สีกองทัพบกช่อง 7ผลิตโดยบริษัท เฮาส์ ออฟ มรรค จำกัดผู้จัดละครโดย สันติสุข พรหมศิริบทประพันธ์โดย ดอกแก้ว และบทโทรทัศน์ของ จอมใจ,ชัยรัตน์ กำกับการแสดงโดย ภูมิภัทร สังวาลย์วรกุล นำแสดงโดย ณทรรศชัย จรัสมาส,อังคณา วรรัตนาชัย,สันติราษฎร์ กุลนพเกียรติ,ปริตา ไชยรักษ์,ณัฐชนน ภูวนนท์,กัญญารัตน์ พงศ์กัมปนาทและนักแสดงร่วมอีกคับคั่งออกอากาศทุกเช้าวันเสาร์-อาทิตย์ เวลา 09.00 น. เริ่มเสนอตอนแรกวันอาทิตย์ที่ 1 กรกฎาคม พ.ศ. 2561และออกอากาศตอนสุดท้ายวันเสาร์ที่ 1 กันยายน พ.ศ. 2561 ต่อจากละครเรื่อง คลื่นผีป่วน
นักแสดง

| ละครโทรทัศน์> บทบาท | นักแสดง พ> ศ. 2561.นักแสดงหลัก |
| --- | --- |
ข้าวแช่: ณทรรศชัย จรัสมาส
ตะปู: อังคณา วรรัตนาชัย
ไท: สันติราษฎร์ กุลนพเกียรติ
มะหมิว: ปริตา ไชยรักษ์
โจ: ณัฐชนน ภูวนนท์
จิ๊ด: กัญญารัตน์ พงศ์กัมปนาท
บทบาท: นักแสดงสมทบ
น้าไม้ (พ่อของตะปู): สันติสุข พรหมศิริ
สาธิต (พ่อของข้าวแช่): วัชระ ปานเอี่ยม
เจ๊แดง (แม่ของมะหมิว): ดารณีนุช ปสุตนาวิน
โสภา (แม่ของข้าวแช่): ขวัญฤดี กลมกล่อม
ป้าสุ: รสริน จันทรา
คเชน: มอริส เค
ป้าเเครอท: วชิรา เพิ่มสุริยา
บทบาท: นักแสดงรับเชิญ
วิน: ศรันทร์ธร ก้องธรนินทร์
ดาว: บุศรินทร์ วงศ์ลีลนนท์
เค้ก: ญดา สุวรรณปัฏนะ
เสี่ยหวัง: กฤตย์ อัทธเสรี
โจร: ต๋อง ชวนชื่น
หลวงพ่อ: กล้วย เชิญยิ้ม
หมอผีญาณเทพ: หน่อย เชิญยิ้ม
เชฟเอียง: ณัฏฐพงษ์ สมรรคเสวี
ปู่สิงห์: อุดม ชวนชื่น
แหล่งข้อมูลอื่น

รักปรุงรส ที่สยามโซน
เรื่องย่อละคร รักปรุงรสmgronline.com
วัดราษฎร์รังสรรค์ (จังหวัดกระบี่)

สำหรับวัดราษฎร์รังสรรค์แห่งอื่น ดูที่ วัดราษฎร์รังสรรค์
| วัดราษฎร์รังสรรค์ |
| --- | --- |

ชื่อสามัญ: วัดราษฎร์รังสรรค์, วัดบ้านอ่าวลึกใต้ต้นประดู่, วัดหลาดใต้
ที่ตั้ง: ตำบลอ่าวลึกใต้ อำเภออ่าวลึก จังหวัดกระบี่
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดราษฎร์รังสรรค์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอ่าวลึกใต้ อำเภออ่าวลึก จังหวัดกระบี่ มีเนื้อที่ 33 ไร่ 2 งาน 67 ตารางวา ปัจจุบันมีพระครูโสภิตธรรมนิเทศ เป็นเจ้าอาวาส
วัดราษฎร์รังสรรค์ เดิมมีชื่อว่า วัดบ้านอ่าวลึกใต้ต้นประดู่ แต่ชาวบ้านเรียกว่า วัดหลาดใต้ (ตลาดใต้) สร้างเมื่อ พ.ศ. 2456 โดยรองอำมาตย์ตรีลาวัณวุฒิกร (เอียด บุรนันท์) ต่อมาเมื่อ พ.ศ. 2516 นายรังสรรค์ บรรณกิจพีรพล นายอำเภอในขณะนั้น ได้อาราธนาพระครูสุเมธีธรรมประสาท (คง ฐิตธมฺโม) จากวัดในอำเภอตะกั่วทุ่ง จังหวัดพังงา มาเป็นเจ้าอาวาส รวมถึงได้เปลี่ยนชื่อวัดมาเป็น "วัดราษฎร์รังสรรค์" จากนั้นเป็นต้นมา วัดได้รับเลือกเป็นวัดพัฒนาตัวอย่างระหว่าง พ.ศ. 2514–2518 ได้รับคัดเลือกให้เป็นวัดพัฒนาตัวอย่างเมื่อ พ.ศ. 2535 วัดได้รับพระราชทานวิสุงคามสีมา เมื่อวันที่ 1 มกราคม พ.ศ. 2489
อาคารและเสนาสนะที่สำคัญ ได้แก่ อุโบสถซึ่งภายในมีภาพวาดพุทธประวัติ ศาลาการเปรียญ ศาลา 100 ปี กุฏิสงฆ์ ศาลาบูรพาจารย์ เมรุ ศาลาบำเพ็ญกุศลศพ และอาคารศูนย์ I.C.T. ชุมชนประจำตำบลอ่าวลึกใต้
วัดประดิษฐาราม (กรุงเทพมหานคร)

| วัดประดิษฐาราม |
| --- | --- |


ชื่อสามัญ: วัดประดิษฐาราม, วัดมอญ
ที่ตั้ง: เลขที่ 33 ซอยอิสรภาพ 17/1 ถนนอิสรภาพ แขวงหิรัญรูจี เขตธนบุรี กรุงเทพมหานคร 10600
ประเภท: วัดราษฎร์
นิกาย: มหานิกาย
เจ้าอาวาส: พระครูปริยัติวรานุสิฐ (ชาลี ปญฺญาวโร ป.ธ.๔)
 สถานีย่อยพระพุทธศาสนา
วัดประดิษฐาราม หรือ วัดมอญ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงหิรัญรูจี เขตธนบุรี กรุงเทพมหานคร มีเนื้อที่ 6 ไร่ 82.20 ตารางวา จุดเด่นคือพระพุทธรูปปางสีหไสยาสน์ที่ประดิษฐานอยู่ในวิหารพระนอน และเจดีย์คู่ทรงมอญ
ประวัติ

วัดประดิษฐารามสร้างเมื่อ พ.ศ. 2293 เดิมเป็นวัดไทย มีกุฏิพระเป็นฝาไม้ไผ่ขัดแตะ แต่เมื่อชาวมอญมาอาศัยอยู่บริเวณนี้และได้ทำนุบำรุงวัดจึงกลายเป็นวัดมอญในที่สุด เจ้าอาวาสองค์แรกก็คือท่านเกษร เจ้าอาวาสองค์ต่อมาเป็นชาวมอญชื่อว่า หลวงปู่โต ชาวบ้านได้ไปนิมนต์ท่านมาจากบ้านบางปลา ตำบลบ้านเกาะ อำเภอเมืองสมุทรสาคร จังหวัดสมุทรสาคร ในราวต้นรัชกาลที่ 5 ต่อมาราวต้นรัชกาลที่ 6 ในการปลงศพหลวงปู่โต ทางราชการได้ส่งช่างสิบหมู่มาสร้างเมรุให้และมีการจุดลูกหนูด้วย วัดได้รับพระราชทานวิสุงคามสีมาครั้งหลังเมื่อวันที่ 3 กุมภาพันธ์ พ.ศ. 2521 เขตวิสุงคามสีมากว้าง 20 เมตร ยาว 40 เมตร
อาคารเสนาสนะ

โบสถ์เป็นโบสถ์ขนาดเล็กมีช่อฟ้าใบระกา หน้าบันเป็นไม้พื้นเรียบ เซาะร่องทำลายประดับกระจกสีอย่างลายเครือเถาดอกพุดตาน มีวิหารหลังเล็กอยู่ข้างโบสถ์ หน้าบันวิหารเป็นลายปูนปั้นเครือเถา กรอบหน้าบันด้านล่าง ปั้นรูปนกในท่าเอี้ยวตัว (ไม่ใช่หงส์) 1 ตัว ซ้ายมือของโบสถ์เป็นระเบียงคดประดิษฐานพระพุทธไสยาสน์ ที่ดินหลังระเบียงคดพระพุทธไสยาสน์เป็นวังพระองค์เจ้ารัชนีแจ่มจรัส กรมหมื่นพิทยาลงกรณ์ (น.ม.ส.) ระเบียงคดเดิมมุงด้วยกระเบื้องหางปลา ต่อมาได้รื้อลงมุงด้วยสังกะสีลอนเล็กแทน วัดมีเจดีย์บรรจุอัฐิน้อยใหญ่ 4–5 องค์ เป็นเจดีย์ทรงไทยย่อมุมไม้สิบสอง ด้านหลังโบสถ์มีเจดีย์มุมละ 1 องค์ คงเหลือเพียงองค์เดียว เป็นเจดีย์ทรงไทยย่อไม้สิบสองเหมือนกัน
วัดมีศาลาการเปรียญ และมีโรงเรียนเทศบาลวัดมอญและหมู่กุฏิสงฆ์ในเขตสังฆาวาส
วัดราษฎร์รังสรรค์

วัดราษฎร์รังสรรค์ อาจหมายถึง
วัดราษฎร์รังสรรค์ จังหวัดกระบี่
วัดราษฎร์รังสรรค์ จังหวัดชัยนาท
วัดราษฎร์รังสรรค์ จังหวัดตรัง
วัดราษฎร์รังสรรค์ จังหวัดสมุทรปราการ
วัดราษฎร์รังสรรค์ จังหวัดสมุทรสาคร
วัดราษฎร์ประคองธรรม

| วัดราษฎร์ประคองธรรม |
| --- | --- |

ชื่อสามัญ: วัดราษฎร์ประคองธรรม, วัดราษฎร์, วัดค้างคาว
ที่ตั้ง: เลขที่ 63 หมู่ที่ 1 ทางหลวงท้องถิ่นสายวัดราษฎร์ประคองธรรม–วัดเสาธงหิน ตำบลเสาธงหิน อำเภอบางใหญ่ จังหวัดนนทบุรี 11140
ประเภท: วัดราษฎร์
นิกาย: มหานิกาย
เจ้าอาวาส: พระครูกิตติวิริยาภรณ์ (มหาวีโร วิทยา เพ็ชรปาน)
 สถานีย่อยพระพุทธศาสนา
วัดราษฎร์ประคองธรรม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 1 บ้านคลองอ้อม ตำบลเสาธงหิน อำเภอบางใหญ่ จังหวัดนนทบุรี ปัจจุบันมีเจ้าอาวาสคือ พระครูกิตติวิริยาภรณ์ (มหาวีโร วิทยา เพ็ชรปาน)
วัดราษฎร์ประคองธรรมมีประวัติการสร้างย้อนไปถึง พ.ศ. 2256 ในสมัยอยุธยาตอนปลาย แต่สันนิษฐานว่าน่าจะสร้างขึ้นก่อนหน้านี้อีก แต่ขาดการทำนุบำรุงจึงมีสภาพทรุดโทรม ไม่มีพระสงฆ์จำพรรษา จนชาวบ้านเรียก วัดค้างคาว ต่อมาใน พ.ศ. 2493 หมอแดง พุ่มเล็ก และชาวบ้านได้บูรณะพัฒนาให้เจริญรุ่งเรืองและเปลี่ยนชื่อวัดมาเป็น "วัดราษฎร์ประคองธรรม" วัดได้รับพระราชทานวิสุงคามสีมาเมื่อวันที่ 31 มกราคม พ.ศ. 2505
ภายในวัดเป็นที่ประดิษฐานหลวงพ่อโต (ซำปอกง) และพระพุทธไสยาสน์ (หลวงพ่อพระนอน) ความยาว 32 เมตร ถือว่าเป็นวัดที่มีพระนอนองค์ใหญ่ที่สุดในจังหวัดนนทบุรี จุดเด่นอีกอย่างหนึ่งคือ ศาลาพระนอนที่ด้านบนนั้นจำลองพระธาตุ 3 นคร ได้แก่ พระธาตุหริภุญชัย พระธาตุพนม และพระปฐมเจดีย์
ในช่วงการระบาดทั่วของโควิด-19 ในประเทศไทย วัดราษฎร์ประคองธรรมช่วยจัดการศพ โดยไม่มีค่าใช้จ่าย ตั้งแต่ค่ารถ ค่าเผา ถึงค่าจัดการ  จากข้อมูลเดือนกรกฎาคม พ.ศ. 2564 เคยเผาสูงสุดมากสุดวันละ 8–9 ศพ
วัดประชุมราษฎร์

| วัดประชุมราษฎร์ |
| --- | --- |

ที่ตั้ง: ตำบลบึงคำพร้อย อำเภอลำลูกกา จังหวัดปทุมธานี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดประชุมราษฎร์ ตั้งอยู่หมู่ที่ 11 บ้านปากคลองหก ถนนลำลูกกา ตำบลบึงคำพร้อย อำเภอลำลูกกา จังหวัดปทุมธานี สังกัดคณะสงฆ์มหานิกาย ที่ดินของวัดมีทั้งหมดจำนวน 124 ไร่ 1 งาน 62 ตารางวา เป็นที่ตั้งวัด (คือที่ซึ่งตั้งวัดตลอดจนเขตของวัดนั้น) จำนวน 22 ไร่ 1 งาน 62 ตารางวา ที่ธรณีสงฆ์ (คือที่ซึ่งเป็นสมบัติของวัด) จำนวน 102 ไร่ เป็นวัดที่มีพระพุทธรูปองค์ใหญ่ตั้งอยู่โดดเด่นริมถนนลำลูกกา เจ้าอาวาสองค์ปัจจุบัน พระครูวิบูลพัฒนคุณ
ประวัติ

วัดประชุมราษฎร์สร้างเมื่อ พ.ศ. 2400 โดยมีชาวบ้านร่วมใจกันสร้าง เดิมวัดนี้ตั้งอยู่ริมคลองหกวา ต่อมาทางราชการได้ขุดคลองหกขึ้นไปทางทิศเหนือเชื่อมกับคลองรังสิต  และขุดคลองสามวาทางด้านทิศใต้เกิดเป็นสี่แยก และได้ขนานนามว่า "วัดประชุมราษฎร์" แต่ชาวบ้านมักเรียกว่า วัดปากคลองหก เพราะอยู่ทางด้านทิศเหนือของคลองหกวาในส่วนที่ติดกับคลองหก (อนึ่ง คลองหกวาเป็นคลองที่เชื่อมจากคลองสองไปจรดแม่น้ำนครนายก หรือจากทิศตะวันตกไปทิศตะวันออก  ส่วนคลองหกขุดภายหลังเชื่อมระหว่างคลองหกวากับคลองรังสิตปากคลองจะอยู่ตรงบริเวณวัดประชุมราษฎร์) ได้เริ่มพัฒนาวัดขึ้นเมื่อ พ.ศ. 2512 เป็นต้นมา
วัดประชุมราษฎร์ได้รับพระราชทานวิสุงคามสีมา เมื่อวันที่ 12 ตุลาคม พ.ศ. 2441 เขตวิสุงคามสีมา กว้าง 15 เมตร ยาว 15 เมตร ได้ผูกพัทธสีมาเมื่อเดือน มีนาคม พ.ศ. 2483 ด้านการศึกษา ทางวัดได้เปิดสอนพระปริยัติธรรมแผนกธรรม เริ่มมาตั้งแต่ พ.ศ. 2476 นอกจากนี้ยังได้สนับสนุนการศึกษาของชาติ ได้ใช้ทางราชการสร้างโรงเรียนอยู่ในที่ดินของวัดและซื้อที่ดินให้โรงเรียนเพิ่มอีก 5 ไร่ ห่างจากเขตวัด 5 เส้น
แหล่งข้อมูลอื่น

WWW.WATPHRACHUMRAT.COM เก็บถาวร 2019-03-28 ที่ เวย์แบ็กแมชชีน
วัดเรืองเวชมงคล

| วัดเรืองเวชมงคล |
| --- | --- |

ที่ตั้ง: เลขที่ 53/1209 หมู่ที่ 3 ซอยมิตรประชา ซอย 4/3 (แยกซอยติวานนท์-ปากเกร็ด 46) ถนนติวานนท์ ตำบลบ้านใหม่ อำเภอปากเกร็ด จังหวัดนนทบุรี 11120
ประเภท: วัดราษฎร์
นิกาย: มหานิกาย
เจ้าอาวาส: พระอธิการสมบูรณ์ กิตฺติคุโณ
 สถานีย่อยพระพุทธศาสนา
วัดเรืองเวชมงคล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านดาบ ตำบลบ้านใหม่ อำเภอปากเกร็ด จังหวัดนนทบุรี ปัจจุบันมีพระอธิการสมบูรณ์ กิตฺติคุโณ เป็นเจ้าอาวาส
วัดเรืองเวชมงคลสร้างขึ้นเมื่อวันที่ 21 เมษายน พ.ศ. 2500 โดยนายสนั่น ทิมเรืองเวช เป็นผู้บริจาคที่ดินและดำเนินการสร้าง คำว่า "เรืองเวช" ในชื่อวัดได้มาจากส่วนหนึ่งของนามสกุลผู้สร้าง ต่อด้วยคำว่า "มงคล" เป็น "วัดเรืองเวชมงคล" มีความหมายว่า "วัดที่สร้างขึ้นเป็นนิมิตมงคลของตระกูลทิมเรืองเวช" วัดได้รับการประกาศตั้งเป็นวัดที่ถูกต้องตามกฎหมายเมื่อวันที่ 24 มีนาคม พ.ศ. 2521 และได้รับพระราชทานวิสุงคามสีมาเมื่อวันที่ 8 กันยาน พ.ศ. 2531
อาคารและเสนาสนะสำคัญประกอบด้วยอุโบสถ สร้างเมื่อ พ.ศ. 2526 ลักษณะทรงไทย ขนาด 4 ห้อง กุฏิสงฆ์ เป็นอาคารทรงไทย และศาลาการเปรียญ สร้างเมื่อ พ.ศ. 2520
วัดสอนดีศรีเจริญ

| วัดสอนดีศรีเจริญ |
| --- | --- |

ชื่อสามัญ: วัดสอนดีศรีเจริญ, วัดศรีเจริญ
ที่ตั้ง: ตำบลบึงชำอ้อ อำเภอหนองเสือ จังหวัดปทุมธานี 12170
ประเภท: วัดราษฎร์
นิกาย: มหานิกาย
เจ้าอาวาส: พระอธิการปิยะ อาภาธโร
 สถานีย่อยพระพุทธศาสนา
วัดสอนดีศรีเจริญ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงชำอ้อ อำเภอหนองเสือ จังหวัดปทุมธานี มีที่ดินตั้งวัดเนื้อที่ 11 ไร่ 1 งาน 86 ตารางวา โฉนดเลขที่ 1215 ทิศเหนือยาว 83 วา 1 ศอก ทิศใต้ยาว 78 วา 3 ศอก ทิศตะวันออกยาว 50 วา ทิศตะวันตกยาว 48 วา 3 ศอก
วัดสอนดีศรีเจริญได้รับอนุญาตสร้างวัดเมื่อวันที่ 5 เมษายน พ.ศ. 2468 ไม่ทราบนามผู้สร้าง แรกเดิมชื่อว่า "วัดสอนศรีเจริญ" ต่อมาเปลี่ยนนามมาเป็น วัดศรีเจริญ เมื่อ พ.ศ. 2483 ปัจจุบันวัดได้เปลี่ยนกลับไปใช้นามเดิมอีกครั้ง วัดได้รับพระราชทานวิสุงคามสีมาเมื่อวันที่ 24 ตุลาคม พ.ศ. 2482 ทางวัดได้ให้ทางราชการสร้างโรงเรียนในที่ดินของวัดด้วย คือ โรงเรียนวัดสอนดีศรีเจริญ วัดได้รับพระราชทานวิสุงคามสีมาครั้งหลังเมื่อวันที่ 29 พฤษภาคม พ.ศ. 2550
อาคารเสนาสนะที่สำคัญ ได้แก่ อุโบสถกว้าง 5 เมตร ยาว 15 เมตร สร้างเมื่อ พ.ศ. 2487 กุฏิสงฆ์จำนวน 2 หลัง สร้างเมื่อ พ.ศ. 2471 หอสวดมนต์สร้างเมื่อ พ.ศ. 2506 และศาลาการเปรียญสร้างเมื่อ พ.ศ. 2493
ปูชนียสถานที่สำคัญ คือ พระพุทธรูปปางมารวิชัย ศิลปะรัตนโกสินทร์ตอนต้น หน้าตักกว้าง 29 นิ้ว 1 องค์ (จีวรดอกพิกุล) พระพุทธรูปปางพระศรีอริยเมตไตรย์ ศิลปะรัตนโกสินทร์ตอนต้น หน้าตักกว้าง 29 นิ้ว 1 องค์ (จีวรดอกพิกุล)
รายนามเจ้าอาวาส

พระอธิการโท้
พระอธิการยี้
พระอธิการจิ๋ว
พระอธิการเชย พ.ศ. 2474–2478
พระครูโสภณธัญญคุณ (รส) พ.ศ. 2478–2539
พระอธิการปิยะ อาภาธโร พ.ศ. 2541
วัดราษฎร์ศรัทธากะยาราม

| วัดราษฎร์ศรัทธากะยาราม |
| --- | --- |

ชื่อสามัญ: วัดราษฎร์ศรัทธากะยาราม, วัดมอญ
ที่ตั้ง: หมู่ที่ 2 ทางหลวงชนบท สค.4049 ตำบลหลักสาม อำเภอบ้านแพ้ว จังหวัดสมุทรสาคร 74120
ประเภท: วัดราษฎร์
นิกาย: ธรรมยุติกนิกาย
เจ้าอาวาส: พระรามัญมุนี (ศักดิ์ดา อกฺนิฏฺโฐ ป.ธ.๓)
 สถานีย่อยพระพุทธศาสนา
วัดราษฎร์ศรัทธากะยาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในหมู่ที่ 2 บ้านวัดราษฎร์ ตำบลหลักสาม อำเภอบ้านแพ้ว จังหวัดสมุทรสาคร ปัจจุบัน พระรามัญมุนี (ศักดิ์ดา อกฺนิฏฺโฐ ป.ธ.๓) เป็นเจ้าอาวาสวัด
วัดราษฎร์ศรัทธากะยารามตั้งวัดเมื่อปี พ.ศ. 2309 ได้รับพระราชทานวิสุงคามสีมาเมื่อปี พ.ศ. 2463 ชาวบ้านเรียกว่า วัดมอญ เพราะเป็นวัดที่ชาวมอญสร้างขึ้น ตั้งอยู่ต้นคลองตาปลั่งซึ่งเป็นคลองลัดเชื่อมระหว่างอำเภอบ้านแพ้ว จังหวัดสมุทรสาคร กับอำเภอสามพราน จังหวัดนครปฐม พุ่มไม้ในบริเวณวัดยังเป็นที่อาศัยของนกกาน้ำ มีนกกระยางขาวเป็นจำนวนมาก ซึ่งได้กลายเป็นแหล่งท่องเที่ยวมาดูนกกัน
อาคารเสนาสนะในวัดได้แก่ อุโบสถ เจดีย์ ศาลาการเปรียญ และศาสนวัตถุเป็นศิลปะมอญ วัดมีศาลพ่อปู่เทพา ซึ่งเป็นศาลมอญ ตามธรรมเนียมมอญก่อนที่นาคจะเข้าอุปสมบทจะมุ่งหน้ามาที่ศาลนี้ การอุปสมบทกระทำเป็นสองภาษา คือ สวดบาลีอย่างไทยกับภาษามอญ
วัดกลาง (จังหวัดกาฬสินธุ์)

สำหรับวัดกลางแห่งอื่น ดูที่ วัดกลาง
| วัดกลาง |
| --- | --- |

ชื่อสามัญ: วัดกลาง
ที่ตั้ง: ตำบลกาฬสินธุ์ อำเภอเมืองกาฬสินธุ์ จังหวัดกาฬสินธุ์ 46000
ประเภท: พระอารามหลวงชั้นตรี ชนิดสามัญ
นิกาย: เถรวาท (มหานิกาย)
เจ้าอาวาส: พระเมธีวัชราจารย์ (วรวิทย์ ธมฺมจาโร) (เจ้าคณะจังหวัดกาฬสินธุ์)
ความพิเศษ: สำนักเรียนพระปริยัติธรรม- แผนกบาลีประจำจังหวัด และเป็นวัดเจ้าคณะจังหวัดกาฬสินธุ์
 สถานีย่อยพระพุทธศาสนา
วัดกลาง เป็นพระอารามหลวงชั้นตรีชนิดสามัญ ตั้งอยู่เลขที่ 47 ถนนกาฬสินธุ์ ตำบลกาฬสินธุ์ อำเภอเมืองกาฬสินธุ์ จังหวัดกาฬสินธุ์ สร้างขึ้นเมื่อปี พ.ศ. 2387 ได้รับพระราชทานวิสุงคามสีมา เมื่อวันที่ 4 สิงหาคม พ.ศ. 2480 และได้รับการสถาปนาขึ้นเป็นพระอารามหลวงชั้นตรี ชนิดสามัญเมื่อ วันที่ 31 พฤษภาคม พ.ศ. 2521 เป็นวัดสังกัดคณะสงฆ์มหานิกาย ตั้งอยู่บนพื้นที่ 7 ไร่ 2 งาน 55 ตารางวา เป็นวัดที่มีเฉพาะพื้นที่ตั้งวัดเท่านั้น ไม่มีธรณีสงฆ์ หรือ กัลปนา โดยประดิษฐานพระพุทธสัมฤทธิ์นิรโรคันตราย หรือหลวงพ่อองค์ดำ
ประวัติ

ตามทะเบียนวัดของคณะกรรมการสงฆ์อำเภอเมืองกาฬสินธุ์ จังหวัดกาฬสินธุ์ บันทึกไว้ว่า วัดกลางสร้างเมื่อ พ.ศ. 2389 แต่ไม่ปรากฏหลักฐานเกี่ยวกับผู้สร้างและเจ้าอาวาสรูปแรก วัดกลางมีความเจริญรุ่งเรืองบ้าง ตกต่ำบ้างผลัดเปลี่ยนกันตามยุคตามสมัย ครั้งถึงในสมัย พระครูกาฬสินธวาจารย์ทิสังฆปาโมกข์ (อ้ม) และพระครูกาฬสินธวาจารย์ (ติ่ง) เป็นเจ้าอาวาส  ก็เจริญก้าวหน้ามาโดยลำดับ จนถึงสมัยพระธรรมวงศาจารย์ (สุข สุขโณ) เจ้าอาวาสรูปก่อน ได้จัดการพัฒนาวัดทั้งด้านวัตถุ การศึกษา  และการปฏิบัติธรรมรุดหน้ามาโดยตลอด  มีเสนาสนะสิ่งปลูกสร้างถาวรมาตรฐานและถูกต้องตามแบบศิลปะของไทย ที่สวยงามมาก  ภายในวัดสะอาดร่มรื่น  เหมาะแก่การปฏิบัติศาสนกิจ เป็นวัดตัวอย่างของบรรดาวัดทั้งหลายที่มีในเขตจังหวัดกาฬสินธุ์ มีการศึกษาทั้งคดีโลกและคดีธรรมเหมาะสมกับสมัยนิยม ได้รับการยกย่องจากประชาชนตลอดมาตั้งแต่อดีตจนถึงสมัยพระเทพปัญญาเมธี
ถาวรวัตถุ-ปูชนียวัตถุ > ถาวรวัตถุ

พระอุโบสถ 1 หลัง
พระวิหารพระพุทธสัมฤทธิ์ หลังเก่า 1 หลัง
พระวิหารพระพุทธสัมฤทธิ์ หลังใหม่ 1 หลัง
ศาลาการเปรียญ (กุฏิเจ้าคณะจังหวัดกาฬสินธุ์) 1 หลัง
ศาลาบำเพ็ญบุญใหม่ 1 หลัง
อาคารหอพิพิธภัณฑ์ 1 หลัง
กุฏิสงฆ์ 4 หลัง
โรงเรียนปริยัติธรรม
หอระฆัง 1 หลัง
สำนักงานพุทธสมาคมจังหวัดกาฬสินธุ์ 1 หลัง
โรงเก็บเรือซวง (เรือแข่ง)
ห้องสุขามาตรฐานทั่วไป 2 หลัง
ถาวรวัตถุ-ปูชนียวัตถุ > ปูชนียวัตถุ

พระพุทธปฏิมาประธานในพระอุโบสถ 1 องค์
พระพุทธสัมฤทธิ์นิรโรคันตราย (หลวงพ่อองค์ดำ พระมิ่งบ้านมิ่งเมือง) 1 องค์
รอยพระพุทธบาทจำลองโบราณ 1 องค์
พระพุทธรูปปางต่าง ๆ ขนาดต่าง ๆ ประมาณ 100 องค์
รูปเจ้าแม่กวนอิม 1 องค์
วัดสะปัน

| วัดสะปัน |
| --- | --- |

ที่ตั้ง: ตำบลบ่อเกลือเหนือ อำเภอบ่อเกลือ จังหวัดน่าน
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดสะปัน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำว้า ในตำบลบ่อเกลือเหนือ อำเภอบ่อเกลือ จังหวัดน่าน ที่ดินที่ตั้งวัด มีเนื้อที่ 7 ไร่ มีที่ธรณีสงฆ์ จำนวน 3 แปลง
วัดสะปันตั้งวัดเมื่อ พ.ศ. 2369 สร้างโดยเจ้าพ่อพญาติ๋น ซึ่งเป็นผู้นำชาวบ้านเข้าถางป่าและจัดตั้งหมู่บ้านขึ้น ซึ่งภายในวัดมีศาลเจ้าพ่อพญาติ๋นที่ชาวบ้านสร้างขึ้น
อาคารเสนาสนะ ประกอบด้วย กุฏิสงฆ์ จำนวน 1 หลัง เป็นอาคารไม้ วิหาร กว้าง 10 เมตร ยาว 16 เมตร เป็นอาคารคอนกรีตเสริมเหล็ก สร้างเมื่อ พ.ศ. 2545 หอกลอง 1 หลัง โรงครัว 1 หลัง ปูชนียวัตถุมีพระประธานประจำวิหาร ปางมารวิชัยขนาดหน้าตัก กว้าง 1.20 เมตร สูง 1.40 เมตร สร้างเมื่อ พ.ศ. 2557